239 
Leddyrenes Metamorfoser. Dog tabes rigtignok Skallen 
og Laaget pludseligt, naar Sneglen fra et fritsvømmende 
Dyr gaaer over til at blive et krybende, men man kan 
dog ikke derved afpæle noget bestemt nyt Stadium i 
Sneglens Udvikling, eftersom Seilet endnu i nogen Tid 
derefter kan vedblive at være i Funktion. Der er derfor 
en kort Tid, da den båade kan svømme og krybe. Men 
efterhaanden som Bagkroppen og Foden forlænges og 
voxe sammen, som Hovedet, Munddelene, Gjællerne, 
Øinene”) og Følehornene udvikles, bliver Seilet tilbage i 
Udvikling, dets Svømmehaar forsvinde, og tilsidst er det 
enten forsvundet eller indskrænket til et blot og bart 
Rudiment; og saaledes er dda — under en samtidig 
videre Udvikling af de indre Organer — Larven for- 
vandlet til en lille nøgen Snegl, der kun ved sin 
Lidenhed er væsenlig forskjellig fra sine Forældre. 
Det er ret mærkeligt, åt uagtet de omtalte Slægter af 
nøgne Havsnegle ere ikke lidet forskjellige som  udvoxne 
og lette at kjende fra hinanden, er deres: Udviklings- 
proces og Metamorfose aldeles eens”), og deres Larver 
ligne hinanden saa aldeles, at man neppe vil kunne kjende 
dem fra hinanden. Men endnu mærkeligere er det, at 
denne Larveform er fælles for alle Havets Snegle 
eller for alle Gjællesnegle. 
At der ved Havets Kyster lever en stor Mangfoldighed 
af skalbærende Snegle, vil være bekjendt for Enhver, 
der har havt Leilighed til at see en større Konkylie- 
samling og beundre Havsneglenes saa forskjellige, ofte 
”) Undertiden sees disse allerede hos Larven som 2 røde Prikker. 
”) Hos en Art kan et Organ holde sig længere end hos en anden, 
men de Uovereensstemmelser, som ere Følgen heraf, modificere 
dog ikke væsenlig Metamorfosens hele Gharakter. 
